NATO-Jens: Nord-Korea er en global trussel
Uttalelsen kom under et besøk i Japan , som har vært ett av målene for provokasjonene fra Nord-Korea . Stoltenberg er i Japan for å møte statsminister Shinzo Abe og forsvarsminister Itsunori Onodera. – Vi er like urolige over den provoserende og hensynsløse oppførselen til Nord-Korea, sa Stoltenberg i en tale til en gruppe sikkerhetseksperter og tjenestemenn i forsvarsdepartementet. – Det er virkelig farlig, det utgjør en direkte trussel til landene i denne regionen, men også en global trussel, la han til. Les også: Øver på missilangrep fra Nord-Korea Ordkrigen mellom president Donald Trump og Nord-Koreas leder Kim Jong-un har blitt trappet kraftig opp de siste månedene etter at Nord-Korea har gjennomført en atomprøvesprengning og flere missiltester. Begge to har kommet med trusler om å utslette hverandre. I en sjelden opptreden langet Kim selv ut mot USAs president i slutten av september: Stoltenberg sa at NATO støtter strengere sanksjoner, og at en fredelig løsning er målet. – NATO støtter et sterkt politisk, diplomatisk og økonomisk press på Nord-Korea, og vi ønsker strengere sanksjoner velkommen, sa han.
NATOs generalsekretær Jens Stoltenberg kaller Nord-Korea for en global trussel, og sier han støtter strengere sanksjoner mot landet.